สวัสดีค่ะ มีปัญหาเรื่องผ้าก๊อซติดแผลค่ะ เอาไม่ออก เป็นแผลสดตรงหัวเข่า 1.5 เซน เกิดจากหกล้มค่ะ พอเลือดไหล เลยเอาสำลีชุบเบต้าดีนทาแผล แล้วแปะผ้าก๊อซตาข่ายช่วงเช้าค่ะ พอตกเย็น ดึงไม่ออก เลยไปแช่จุ่มน้ำ กับราดน้ำเกลือ ก็ยังดึงไม่ออกเลยค่ะ ติดแน่นมาก ตอนนี้เลยต้ดผ้าก๊อซให้เหลือขนาดเท่ากับแผล และเอาเบต้าดีนมาหยดฆ่าเชื้อ และเอาผ้าก๊อซ แปะอีกทีกันเชื้อโรคค่ะ อยากทราบว่า แผลที่ต้ดผ้าก๊อซอยู่ จะสามารถสร้างเนื้อเยื่อใหม่ขึ้นมาได้หรือไม่ แล้วรอให้หลุดพร้อมแผลตกสะเก็ด หรือต้องไปหาให้เอาออกอย่างเดียวเลย เอาไม่ออกมา 5 วันแล้วค่ะ
สวัสดีค่ะ บาดแผลถลอกที่เกิดขึ้นจากการประสบอุบัติเหตุภายนอก เช่น ถูกของมีคมบาด หกล้ม รถชน อาจทำให้เกิดความเสียหายของเนื้อเยื่อในบริเวณนั้น แผลมักปรากฏขึ้นเป็นแผลเปิดบริเวณผิวหนัง และมีเลือดไหลหรือซึมออกมาจากบาดแผล หากบาดแผลที่เกิดขึ้นมีขนาดเล็ก ตื้น หรือไม่รุนแรง ผู้ป่วยก็สามารถล้างทำความสะอาดแผลได้ด้วยตนเองที่บ้านการดูแลแผลควรใช้น้ำเกลือล้างตรงแผล ใช้ยาฆ่าเชื้อทาเฉพาะที่ร่วมด้วยได้ และปิดแผลด้วยผ้าก๊อซสะอาดจนกว่าแผลจะสมานกันดี ถ้าแผลเป็นแผลชนิดที่มีเนื้อเยื่อเยอะอาจจะเสี่ยงต่อการติดเชื้อ หรือผ้าก๊อซจะไปติดแผลก่อให้เกิดความเจ็บปวด แพทย์อาจแนะนำการใช้วัสดุปิดแผลเป็นตารางที่มียาฆ่าเชื้อร่วมด้วยที่เรียกว่า bactrigas ช่วยไม่ให้แผลติดกับผ้าก๊อซ เนื่องจากเป็นผ้าตาข่ายชนิดพิเศษเคลือบขี้ผึ้ง ใช้ได้ดีในแผลถลอก แผลไฟไหม้น้ำร้อนลวก ป้องกันการติดเชื้อในแผลแนะนำการไปปรึกษาและทำแผลกับสถานพยาบาลใกล้บ้านเพื่อประเมินบาดแผงจริงอีกครั้ง ถ้ามีปัญหาในการทำแผลเองที่บ้าน หรือดึงผ้าก๊อซออกเองไม่ได้เพราะมันติดแน่นกับแผลมาก ไม่ควรใช้เบตาดีนหยดเข้าไปที่แผลโดยตรงเพราะจะทำให้เกิดการระคายเคืองได้มาก เนื้อเยื่อจะสร้างขึ้นได้ตามปกติใต้ผ้าก๊อซ ถ้าแผลไม่ได้ติดเชื้อร่วมด้วย ไม่จำเป็นต้องรอให้แผลตกสะเก็ด ถ้ามีปัญหาใดๆในการทำแผล ควรกลับไปปรึกษากับแพทย์ที่ดูแลค่ะ